Author: Juraj Krajčovič
Last saved by: pavol.nunuk
Company: Ministerstvo pôdohospodárstva SR

Predkladacia správa

Návrh na zrušenie úlohy č. 3 „Návrh zákona o šľachtení a plemenitbe hospodárskych zvierat“ v mesiaci máj z Plánu legislatívnych úloh vlády Slovenskej republiky na rok 2010 predkladá Ministerstvo pôdohospodárstva a rozvoja vidieka SR na rokovanie vlády SR ako iniciatívny materiál.
Splnenie tejto úlohy bolo na základe žiadosti ministra pôdohospodárstva a rozvoja vidieka odložené na 30. júna 2010.
Predmetnou úlohou sa mala vykonať nová komplexná právna úprava šľachtenia a plemenitby hospodárskych zvierat a zvierat z farmových chovov ako aj úprava podmienok výkonu farmových chovov. Návrhom zákona o šľachtení a plemenitbe hospodárskych zvierat sa malo prebrať do slovenského právneho poriadku 11 smerníc Rady a vykonať 23 rozhodnutí Komisie.
Nakoľko právna úprava, ktorá mala byť obsahom tohto návrhu zákona, bude vykonaná v iných všeobecne záväzných právnych predpisoch a právne akty Európskej únie, ktoré mal prevziať a vykonať predmetný návrh zákona, sú prevzaté a vykonané doterajším zákonom č.194/1998 Z. z. o šľachtení a plemenitbe hospodárskych zvierat a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov, navrhuje sa úlohu vyplývajúcu z Plánu legislatívnych úloh vlády Slovenskej republiky na rok 2010 zrušiť.
Predkladaný materiál nemá vplyv na verejné financie, štátny rozpočet, rozpočty obcí a rozpočty vyšších územných celkov, obyvateľstvo, hospodárenie podnikateľskej sféry, zamestnanosť, životné prostredie ani informatizáciu spoločnosti.
Návrh bol predmetom pripomienkového konania, ktorého výsledky sú uvedené vo vyhodnotení pripomienkového konania.